**NARUČITELJ:** SPECIJALNA BOLNICA ZA ORTOPEDIJU

Zadarska 62

Biograd Na Moru

OIB 10704055828

**PREDMET NABAVE:** Glavni projekt za izgradnju prostorije za magnet i pratećih prostorija

**PROCJENJENA VRIJEDNOST NABAVE: 26.500,00 EUR bez PDV-a**

**VRIJEME IZRADE:** najviše 60 dana od potpisa ugovora.

**PROJEKTNI ZADATAK**

1. **OPIS PREDMETA NABAVE**

Predmet ove javne nabave je izrada glavnog projekta dogradnje prizemlja glavne bolničke zgrade u sklopu Specijalne bolnice za ortopediju, Zadarska 62, Biograd na Moru, temeljem prethodno izrađenog idejnog rješenja.

U predmetnoj dogradnji planira se smještaj:

1. Sklopa magnetske rezonance, sa svim potrebnim sastavnim dijelovima (prostor snimaone, tehnika MR, čekaonica, sanitarni čvor, predprostor za ulaz pacijenata.

2. Dodatnih sadržaja- ambulante, soba liječnika.

Svi navedeni prostori s postojećim bolničkim sadržajima moraju tvoriti funkcionalnu cjelinu, a sam gabarit dogradnje s postojećom bolničkom zgradom mora tvoriti oblikovnu cjelinu.

1. **PARCELA/ SMJEŠTAJ GRAĐEVINE/ OPIS POSTOJEĆEG STANJA**

Glavna bolnička zgrada u krugu Specijalne bolnice za ortopediju Biograd na Moru, koja je predmet dogradnje, smještena je na parceli k.č.br. 387/1, k.o. Biograd na Moru veličine 34.029,00 m2.

Sadašnji oblik glavne bolničke zgrade je u obliku slova "H". U smjeru sjeverozapad-jugoistok proteže se duže osi dok su na nju naslonjena dva kraća krila položena u smjeru sjeveroistok-jugozapad.

Građevina je smještena na terenu s padom prema južnoj strani.

Po duljoj osi dužina postojeće građevine iznosi 92,95 m, a po užoj osi 30,96 m.

Katnost građevine je podrum, prizemlje, prvi i drugi kat.

Građevina je izvedena kao armiranobetonska skeletna konstrukcija sa ispunama od opeke.

Stropne konstrukcije su izvedena kao monolitni armiranobetonski rebričasti stropovi dok su balkoni izvedeni kao monolitne armiranobetonske ploče.

Zidovi podruma (koji postoji samo ispod zapadnog krila) izrađeni su od masivnog nabijenog betona.

Novi dio (istočni aneks) je izveden kao vertikalna skeletna armiranobetonska konstrukcija dok su horizontalne konstrukcije monolitne armiranobetonske ploče.

1. **OPIS PLANIRANE IZGRADNJE**

Zahvat se nalazi u centralnom dijelu glavne bolničke zgrade

U centralnom dijelu bolničke zgrade se u razini prizemlja dograđuje prizemna etaža u funkciji magnetske rezonance. Dimenzija dogradnje je dimenzije 15,22 x 19,32m. Ukupna visina dogradnje je 4,20m. Pristup zoni magnetske je omogućen sa unutarnje strane preko postojećeg hodnika i direktno iz vanjskog prostora.

Zona magnetske rezonance se sastoji od:

• Centralna komunikacija koja ima spoj sa na hodnik postojeće bolnice i izlaz direktno na vanjski prostor,

• Prostor sa magnetskom rezonancom, u sklopu kojoj je čekaonicom, predprostor sa kabinom za pacijente i tehnika MR,

• Sanitarije za osoblje (M+Ž),

• Sanitarije za pacijente (M+Ž),

• 3 ambulante i jedna soba za liječnika.

Dogradnja dijela 1. kata se nalazi iznad postojeće snimaone. Dimenzije nadograđenog prostora su 8,22 x 4,64m. Visina nadograđenog prostora iznad postojeće nosive konstrukcije je 4,5m. Nadograđeni prostor sa unutarnje strane ima pristup preko postojećeg unutarnjeg hodnika. Dograđeni prostor je u funkciji spremišta. Planirana je evakuacijski pristup na vanjskom terenu preko pješačke staze i pristup direktno na novoplaniranim evakuacijskim stubištem.

Evakuacijsko stubište je jednokrako stubišta. Izrada vanjsko stubište od čeličnih elemenata.

1. **PROSTORNI UVJETI GRADNJE**

Relevantna prostorno- planska dokumentacija:

- Prostorni plan uređenja Grada Biograda na Moru ("Službeni glasnik Grada Biograda na Moru" broj 9/05, 3/09, 7/11, 10/11 - ispravak greške, 3/16, 7/16 - ispravak, 8/16 - pročišćeni tekst, 11/16 – ispravak greške, i 12/19).

- Urbanistički plan uređenja za cjelovito građevinsko područje Grada Biograda na Moru – središnji dio južno od Jadranske ceste. )Službeni glasnik Grada Biograda na Moru" br. 2/08., 3/10., 4/17., 10/17. -ispravak.).

Prema čl. 11. UPU-a površine oznake D8 planom su određene za gradnju zdravstvenih građevina. Prema čl. 12. UPU-a, najveći dozvoljeni koeficijent izgrađenosti čestice (kig) je 0.50, najveći dozvoljeni koeficijent iskoristivosti čestice (kis) je 1.80, najveći dozvoljeni broj etaža je Pr + 3 Kata + Potkrovlje, najveća visina građevine 12 m, najmanji ozelenjeni dio čestice je 20%, najmanja udaljenost građevine od regulacijskog pravca je 6 m, a najmanja udaljenost od susjednih građevina i međa je u skladu sa Zakonom o zaštiti od požara.

1. **OPSEG USLUGE/ SADRŽAJ PROJEKTNE DOKUMENTACIJE:**

**Stavka 1. Izrada glavnih projekata za ishođenje građevinske dozvole**

- Glavni arhitektonski projekt s bolničkim tehnološkim rješenjem,

- Glavni projekt konstrukcije,

- Glavni projekt elektrotehničkih instalacija,

- Glavni projekt hidrotehničkih instalacija (vodovod, odvodnja, hidrantska mreža),

- Glavni projekt strojarskih instalacija (grijanje, hlađenje, ventilacija, klimatizacija),

- Elaborat toplinske zaštite i racionalne uporabe energije,

- Elaborat zaštite od buke i vibracije,

- Elaborat mjera zaštite od požara,

- Prikaz mjera zaštite na radu.

**Stavka 2. Izrada troškovnika projektiranih radova**

- Izrada troškovnika projektiranih radova, s projektantskom procjenom, sukladno smjernicama iz područja javne nabave.

*Svu navedenu projektnu dokumentaciju potrebno je izraditi sukladno zakonskoj i tehničkoj regulativi koja uređuje predmetno područje.*

|  |  |
| --- | --- |
| **Ukupno bez PDV-a, brojkama:** |  |
| **PDV, brojakma:** |  |
| **Ukupno s PDV-om, brojkama:** |  |

**\*potpisom ovog dokumenta ponuditelj jamči da će izraditi predmet nabave sukladno danim uputama**

U\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_2024.g.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /potpis i pečat ponuditelja/